
A generatív mesterséges intelligencia társadalmi elfogadásának vizsgálata és alkalmazási lehetőségei az oktatásban

Kulcsszavak: generatív mesterséges intelligencia; Technológia Elfogadási Hajlandóság index; kérdőíves felmérés; társadalmi megítélés
A kutatás az elmúlt évek egyik technológiai újdonságának, a generatív mesterséges intelligenciának (a továbbiakban: genMI) társadalmi megítélését és az oktatással való viszonyát vizsgálja. A dolgozat célja, hogy feltárja azoknak a tényezőknek a hatását, amelyek befolyással bírnak a genMI, mint technológia elfogadására. A szerző kérdőíves felmérés segítségével vizsgálta 172 kitöltő esetében Ratchford és Barnhart Technológia Elfogadási Hajlandóság Indexének (TAP) módszertana alapján a genMI elfogadására vonatkozó attitűdöt. A dolgozat kvantitatív statisztikai módszereket alkalmaz az adatok kiértékeléskor, beleértve a leíró statisztikát, kereszttábla-elemzést, Kruskal–Wallis-próbát és a klaszterelemzést. A kutatás központi kérdése, hogy milyen tényezők befolyásolják a genMI-vel kapcsolatos ismeretet, használatot és attitűdöt.



